《青玉案 其三》
宋代·张矩

龙香熏被罗屏绕。任窗外、风儿峭。鸳枕梦回鸡唱晓。

丫鬟惊笑，琼枝低亚，错认梅花老。

红炉兽炭装还倒。强梳洗、忙将黛眉扫。贪趁清欢争怕早。

弓靴微湿，玉纤频袖，塑出狮儿好。

作者简介：润州人，字方叔，号芸窗。理宗淳祐中为句容令。宝祐中历江东制置司参议、机宜文字，转参议官。有《芸窗词》。